क्या करना है
: आपका शयनकक्ष या कक्षा ही सदैव सबसी अच्छी जगह नहीं होते हैं। एक अच्छी, शांत जगह ढूंढिए, जहां पर एक बड़ी और आरामदेह कुर्सी हो, जैसे कि आपकी बैठक, और अच्छा होगा यदि वहाँ पर टेलीविज़न, कंप्यूटर और सेल फोन आपकी पहुँच से बाहर हों। आम तौर पर पुस्तकालय पढ़ाई के लिए अच्छी जगह होती है, क्योंकि वहाँ शांति होती है। शायद आपके अभिभावक का कार्यालय भी एक संभाव्य स्थान हो सकता है, बशर्ते वहाँ शांति हो और विकर्षण कम से कम हों। पढ़ाई के बीच में से उठ कर कलम, हाइलाइटर, पटरी आदि ढूँढने जाने के लिए मत सोचिए। कभी कभी तो इससे बहुत ही अधिक ध्यान बाँट जाता है, इसलिए हर चीज़ की पहले से ही तैयारी कर लीजिये। ऐसे व्यक्ति को चुनिये जो समझदार हो और जिसका ध्यान आप ही की तरह उसी काम पर केन्द्रित हो। सदैव अपने सबसे घनिष्ठ मित्र को ही मत चुनिये, क्योंकि बातें करके आप दोनों ही अपनी एकाग्रता खो बैठेंगे। पढ़ाई के लिए साथी होना बहुत ही बढ़िया बात है, क्योंकि आप एक दूसरे पर विचार परावर्तित कर सकते हैं और आप स्वयं ही चीज़ों को दूसरे दृष्टिकोण से देखने में सफल हो सकते हैं।  कुछ लोगों को लगता है कि पढ़ाई के साथी “विकर्षण” का कारण होते हैं। संभावना यह है कि यदि आप बहिर्मुखी व्यक्ति हैं, अर्थात आपको दूसरे लोग पसंद आ जाते हैं और आपको उनसे बातें करना अच्छा लगता है, तब पढ़ाई के लिए साथी शायद आपके लिए बढ़िया विकल्प नहीं है। यदि आप अंतर्मुखी हैं, अर्थात आप स्वयं से ही बंधे रहते हैं और थोड़े शर्मीले हैं, तब पढ़ाई का साथी आपके लिए बहुत लाभकर होगा। तथापि, यदि किसी बहुत ही बहिर्मुखी व्यक्ति के साथ पढ़ाई कर रहे हों, तब संभावना अधिक है कि जब आप पढ़ाई पर ध्यान लगा रहे होंगे, तब वे आपसे बातें करने का प्रयास करेंगे। अपने से बुद्धिमान व्यक्ति को चुनिये। वैसे तो यह बचकानी बात लगती है, मगर अनेक लोग इसको नज़रअंदाज़ कर देते हैं। यदि आप कुछ सीखना चाहते हैं तब पढ़ाई के लिए ऐसा साथी चुनिये जो बुद्धिमान और समर्पित हो तथा जिसे पढ़ाने में कोई आपत्ति न हो। आपके पढ़ाई के सत्र कहीं अधिक बढ़िया चलेंगे। एनर्जी पेय और कॉफी नहीं चलेगी, क्योंकि उससे थोड़ी बहुत देर में आप ढेर हो जाएँगे। ग्रानोला बार, फल और पानी ठीक है, क्योंकि वे कार्बोहाइड्रेट (carbohydrate) सीधे सादे प्रभावशाली ढंग से रिलीज़ करते हैं : 45 मिनट पढ़ाई करने के उपरांत, 10 मिनट का अंतराल रखिए और कुछ और करिए। अंतराल के बाद फिर वापस पढ़ाई शुरू करिए; अंतराल 20 मिनट से अधिक नहीं होना चाहिए।  विश्राम के समय को अलार्म लगा कर निर्धारित करिए: यदि आपके अंतराल योजनाबद्ध होंगे, तब, सबसे पहले तो उनके छूट जाने की संभावना कम रहेगी और उससे भी बड़ी बात यह है कि “दुर्घटनावश” आप आवश्यकता से अधिक समय भी नहीं लेंगे। मगर अंतराल लिए क्यों जाएँ? आपके मस्तिष्क को, इतनी सारी सूचनाओं के प्रसंस्करण के उपरांत, रिचार्ज होने के लिए कुछ समय की आवश्यकता होती है। कुछ अध्ययनों में यह पाया गया है कि अंतराल लेने से और थोड़ा चल फिर लेने से याददाश्त और सरल टेस्ट के परिणामों में सुधार होता है। यदि आप ठीक से रिवीज़न और परीक्षा की तैयारी करेंगे, तब आप की परीक्षा अच्छी होगी। अपने रिवीज़न से किसी निष्कर्ष तक पहुँचने का प्रयास करिए और तब परीक्षा होने पर आपको उसमें आनंद आयेगा। यह मत समझिए कि परीक्षा कोई बहुत बड़ी बात है, उसको अपनी पढ़ाई की चुनौती समझिए।  अपने लिए किसी लक्ष्य का निर्धारण करिए, चाहे वह अवास्तविक ही क्यों न हो। स्वयं पर, जितना कुछ आप कर सकते हैं, उससे भी अच्छा कुछ करने के लिए दबाव डालिए, और क्या मालूम आप स्वयं को ही चकित कर बैठें। स्वयं को पुरस्कार से उत्प्रेरित करिए। इसके लिए थोड़े आत्मनियंत्रण की आवश्यकता होती है, तो यदि आपको मदद की आवश्यकता हो तब किसी बड़े से मदद मांगिए। यदि आप अच्छी तरह से पढ़ाई करते हैं, तब स्वयं को पुरस्कृत करिए, बढ़िया तैयारी करिए और परीक्षा में अच्छा करिए। स्वयं को बताइये कि पढ़ाई महत्वपूर्ण होती है। प्रत्येक व्यक्ति के लिए यह बात फ़र्क होती है। शायद आपको पूरे अंक पाने की चिंता है। शायद आपने अपने पिताजी से शर्त लगाई हो और हार मानना तो आपको स्वीकार है ही नहीं। जो भी हो, स्वयं को, कठोर परिश्रम करने की याद दिलाते रहिए और बताते रहिए कि इसके लिए कुछ कष्ट उठाने में कोई हर्ज नहीं है। जो भी चाहिए, वह सब आपके आस पास है और अब टालने का कोई कारण नहीं है। अब आप हैं और आपकी सामाग्री है। ठीक? तो अब प्रतीक्षा किसकी है?   फ़्लैश कार्ड्स और नोट्स से लाभ उठाएँ। कुछ लोगों के लिए फ़्लैश कार्ड्स उपयोगी होते हैं क्योंकि वे कम स्थान घेरते हैं और उनमें महत्वपूर्ण सूचनाएँ रहती हैं। यदि आपको लगता है कि वे आपके लिए उपयोगी हैं, तब उनका उपयोग करिए। उनको एक क्रम में लगाइये या यदि आप उनको कुछ और अर्थ देना चाहते हैं, तब किसी और क्रम में लगाएँ। याददाश्त बढ़ाने वाले साधनों का प्रयोग करिए। “याददाश्त बढ़ाने वाले साधन” याद करने का एक नया नाम है। कुछ सूचनाओं को मज़ाकिया गीत के रूप में परिवर्तित कर लीजिये, या जो आप याद करना चाहते हैं उसे याद रखने के लिए, सूचनाओं को परिवर्णी शब्दों में बदल लीजिये (क्या आपको VIBGYOR की याद है?)। सुनिश्चित करिए कि आपको सबसे महत्वपूर्ण सूचना सबसे पहले मिल जाये, और फिर आगे चलिये। इससे पहले कि आप सहयोगी चीज़ें सीखें, आवश्यक है कि आप मुख्य सिद्धान्त पहले समझ लें। इससे आपको मूल अवधारणाओं की समझ आ जाएगी जिस पर आप आगे की तैयारी करनी है।
पढ़ाई के लिए उचित वातावरण खोजिए पढ़ाई शुरू करने से पहले दोहराने वाली सभी सामग्री जुटा लीजिये: पढ़ाई के लिए साथी ढूंढ लीजिये: दोहराने में मदद करने वाले उचित अल्पाहार का चयन करिए: छोटे छोटे अंतराल रखिए प्रेरित होइए: बैठिए और पढ़ाई शुरू करिए:
https://www.wikihow.com/Focus-on-Studying
Studying Effectively